Szaktanári Műhelyek

Az azonos szakokon tanító tanárok továbbképzésére legalább két évtizede igényt tartanak a Waldorf-iskolákban tanító szaktanárok. Régebben az IAO-képzéseken több szakon is működtek szakcsoportok, akkor még elsősorban külföldi tanárok vezetésével. Néhány éves szünet után 2015 októberében indult el először a Waldorf Ház szervezésében ez az egynapos új továbbképzési forma. 2015 óta évente kétszer, októberben és márciusban találkoznak rendszeresen szakcsoportok. Általában egy közös előadással indul a nap, majd ezt követően 3 blokkban dolgoznak együtt a csoportok.

Eddig elsősorban a felsős szaktanárok találkoztak, de van olyan szak, ahol minden évfolyamra kiterjedő munka folyik, ilyen pl. a nyelvi vagy kézművesség csoport. Azokon a szakokon tud elindulni és folytonossá válni egy közös műhelymunka, ahol egy-két, a saját tantárgyát tanító kolléga, beleáll a koordinálási feladatokba. A csoportok működését a Waldorf Ház a szervezési munkájával támogatja.

A következő szakcsoportokban folyik rendszeresen közös munka évek óta:

* biológia-kémia
* dráma
* ének-zene
* idegen nyelv
* kézművesség
* magyar
* matematika
* művészettörténet.
* történelem
* WAGYÓK (fejlesztő pedagógia)

A Bothmer, informatika és rajz-festés csoportok is jelen voltak már a műhelyeken, de jelenleg nincs koordinátoruk, aki össze tudná fogni a csoport munkáját. Felmerült az igény fizikából, földrajzból is, de ezek a tantárgyak is várják még a csoportvezetőiket. Bármikor lehetőség van újabb szakok indítására is. Nemcsak felsős tanárok számára nyitottak a Szaktanári Műhelyek, jelentkezhetnek osztálytanítói évfolyamcsoportok vagy általános iskolában tanító szaktanárok is. Egy-egy alkalommal szakcsoporton belül lehet külsős vendéget is hívni, ha a csoporton belüli közös munka ezt kívánja, de mivel ennek anyagi vonzatai is lehetnek, ezt a szándékot előre egyeztetni kell a Waldorf Ház továbbképzési területének felelősével.

A Szaktanári Műhelyek célja, hogy

* a közös előadások több szakon tanító tanárok számára egyszerre nyújthasson az eddigiekhez képest új, más nézőpontokat,
* a tantárgyi integráció létrejöttének lehetőséget biztosítson,
* a pedagógiai munkánk élő és állandóan megújuló maradhasson,
* az azonos tárgyakat tanító kollégák tapasztalatcseréjét elősegítse,
* egy-egy aktuális pedagógiai kérdésre vagy témára közösen tudjunk fókuszálni.

Örömmel indítunk új szakcsoportokat, amennyiben van erre igény. Ha szeretnél csatlakozni a Szaktanári Műhelymunkához, de még nincs olyan szakcsoport, melyre szeretnél jelentkezni, jelezd az alábbi email-címen: demko.marianna@waldorf.hu

Szaktanári Műhely, Óbudai Waldorf Gimnázium

Szeretettel várunk mindenkit az idei tavaszi Szaktanári műhelyre 2019. március 9-én 11.00-17.00-ig az Óbudai Waldorf Gimnáziumban.

Cím: [1037, Budapest Bécsi út 324.](https://goo.gl/maps/vmMKXvhemHs) (Az LSI Campuson a 6. épület)

A jelentkezéshez kérlek, töltsétek ki az alábbi űrlapot március 3.-áig, vasárnap estig. Az űrlapra kattintva kiválasztható, hogy milyen szakcsoportokra lehet jelentkezni most. A Szaktanári Műhelyekről további részleteket olvashatsz a

<https://docs.google.com/forms/d/e/1FAIpQLSd9jJPC3BB-dwS4dUwrAjmjvgWrhhFn0DLVXQZdfuc7tkZ5wg/viewform>

A természettudományos tárgyakat (fizika, kémia, biológia) tanító tanároknak lehetőségük van ezen a napon a Szabad Gondolatok Házában megrendezendő képzésen részt venni, amelyre külön lehet jelentkezni márc. 1-ig az alábbi email-címen: info@szabadgondolat.hu. A férőhelyek száma limitált, csak a helyi szervezőkkel egyeztetve, és a képzési díjat előre befizetve lehet részt venni ezen a továbbképzésen. A jelentkezéskor jelezzétek, hogy a Szaktanári műhely résztvevőjeként lesztek jelen.

Amennyiben olyan szakra szeretnél jelentkezni, amelyet nem találsz, jelöld meg, és ha elegendő résztvevő jelentkezik rá, és vállalja valaki közülük a csoport koordinálását, akkor azokat a szakokat is örömmel indítjuk!

Program:

10.00-11.00 Érkezés, regisztráció

11.00-12.30 1. szakcsoport munka

12.30-13.00 Szünet

13.00-14.30 2. szakcsoport munka

14.30-15.00 Szünet

15.00-16.30 3. szakcsoport munka

16.30-17.00 Közös zárás

9.00-10.30 között találkoznak a szakcsoport koordinátorok.

A műhelyen az iskola 12.-es diák és szülői köre gazdag büfével vár mindenkit!

Amennyiben kérdésed van, várom leveled vagy telefonhívásod:

Demkó Marianna

demko.marianna@waldorf.hu

06 20 346 7632